**ОБЩИНСКИ СЪВЕТ – ХИТРИНО, ОБЛАСТ ШУМЕН**

**П Р О Т О К О Л**

**№ 1/11.01.2017 г.**

С 14 (четиринадесет) гласа „за”, без „против” и без „въздържали се”, Общински съвет Хитрино прие следния **Д Н Е В Е Н Р Е Д:**

**1.**Одобряване на план-сметка, включваща разходи за дейност чистота за 2017 година.

*Докладва: А.Ахмед- зам.кмет на община*

**2.**Даване съгласие за промяна на път с участък от км. 0+000 начало на път I-7 (о.п.Дулово – о.п.Шумен) до км. 4 + 037 ляво път SHU 2164 (стар № 70028) клон Тимарево от републикански път в общински.

*Докладва: Н.Исмаил- кмет на община*

**3.**Искане от Областна дирекция „Земеделие” гр.Шумен за предоставяне на имоти- полски пътища, включени в заповедите на Директора на ОД „Земеделие” гр.Шумен по чл.37в, ал.4 от ЗСПЗЗ.

*Докладва: И. Ахмед- зам.кмет на община*

**4.**Делба на имот за установяване на реални граници на обект „Водоем” село Байково, имот № 000097, НТП (начин на трайно ползване)- пасище, мера, с площ от 9.985 дка по КВС (карта за възстановена собственост) на село Байково.

*Докладва: И. Ахмед- зам.кмет на община*

**5.**Продажба на имот-частна общинска собственост, представляващ незастроен УПИ VII, с площ от 1150 кв.м. в кв.32 по плана на село Тимарево.

*Докладва: И. Ахмед- зам.кмет на община*

**6.**Закупуване от община Хитрино на недвижим имот: представляващ застроено дворно място, находящ се в ПИ (поземлен имот) № 86, включен към УПИ (урегулиран поземлен имот) XIII- „община, поща, ресторант и център за предоставяне на услуги” в кв.6 по действащия план на село Хитрино.

*Докладва: И. Ахмед- зам.кмет на община*

**7.**Докладни записки:

**8.**Питане.

**ПО ПЪРВА ТОЧКА ОТ ДНЕВНИЯ РЕД**

Одобряване на план-сметка, включваща разходи за дейност чистота за 2017 година.

С 14 (четиринадесет) гласа „за”, без „против” и без „въздържали се”, Общински съвет Хитрино, на основание чл.21, ал.1, т.7; чл.27, ал.4 и ал.5 от ЗМСМА (Закона за местното самоуправление и местната администрация) прие

**РЕШЕНИЕ № 1**

На основание чл.66, ал.1 от Закона за местните данъци и такси, Общински съвет Хитрино

Р Е Ш И:

Одобрява План-сметката за 2017 година за необходимите разходи по събиране на битови отпадъци и транспортирането им до депо, проучване, проектиране, изграждане, поддържане, експлоатация, закриване и мониторинг на депо за битови отпадъци, включително отчисленията по чл.71 „е” от Закона за управление на отпадъците и чистота на териториите за обществено ползване в населените места на общината, както следва:

|  |  |  |
| --- | --- | --- |
| № | наименование | Сума- лева |
| **1.** | Събиране на битови отпадъци и транспортирането им до депата | 40 000 |
| **2.** | За депониране на отпадъци, сепариране и отчисления | 126 000 |
| **3.** | Закупуване на контейнер тип „Бобър”- 20 бр. | 12 000 |
| **4.** | Почистване и закриване на съществуващите депа и сметища на територията на община Хитрино | 10 000 |
| **5.** | Зимно и лятно почистване на улични платна, площади и други територии от населените места, предназначени за обществено ползване (т.4, ал.1, чл.66 от ЗМДТ- Закона за местните данъци и такси) | 8 000 |
| **6.** | Издръжка на дейност „Чистота” | 54 000 |
|  | **Всичко разходи:** | **250 000** |

**ПО ВТОРА ТОЧКА ОТ ДНЕВНИЯ РЕД**

Даване съгласие за промяна на път с участък от км. 0+000 начало на път I-7 (о.п.Дулово – о.п.Шумен) до км. 4 + 037 ляво път SHU 2164 (стар № 70028) клон Тимарево от републикански път в общински.

С 14 (четиринадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т.8 и чл.27, ал.4 и ал.5 от ЗМСМА (Закона за местното самоуправление и местната администрация) прие

**РЕШЕНИЕ № 2**

На основание чл. 3, ал.6 от Закона за пътищата и чл.15, ал.1 и ал.2, т.2 от ППЗП (Правилника за прилагане на закона за пътищата), Общински съвет Хитрино

Р Е Ш И:

**1.**Дава съгласие за промяна на път с участък от км. 0+000 начало на път I-7 (о.п.Дулово – о.п.Шумен) до км. 4 + 037 ляво път SHU 2164 (стар № 70028) клон Тимарево от републикански път в общински.

**2.**Упълномощава кмета на община Хитрино да предприеме действия за допълване и изменение на списъка на общинските пътища по реда на чл.3, ал.4 от Закона за пътищата, за път с участък от км. 0+000 начало на път I-7 (о.п.Дулово – о.п.Шумен) до км. 4 + 037 ляво път SHU 2164 (стар № 70028) клон Тимарево.

**3.**Дава съгласие общински път SHU 2164 „I-7 – Тимарево” от км. 0 + 000 до км.1 + 720 да бъде прекатегоризиран и включен към републикански път III-7004 (о.п.Дулово – о.п.Шумен) – Тимарево – Длъжко – Струйно (о.п. Разград – о.п. Шумен).

**4.**Упълномощава кмета на община Хитрино да предприеме действия за изменение на списъка на общинските пътища по реда на чл.3, ал.4 от Закона за пътищата, за път SHU 2164 „I-7- Тимарево” от км.0 + 000 до км. 1 + 720.

**ПО ТРЕТА ТОЧКА ОТ ДНЕВНИЯ РЕД**

Искане от Областна дирекция „Земеделие” гр.Шумен за предоставяне на имоти- полски пътища, включени в заповедите на Директора на ОД „Земеделие” гр.Шумен по чл.37в, ал.4 от ЗСПЗЗ.

С 14 (четиринадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т.8 и чл.27, ал.4 и ал.5 от ЗМСМА (Закона за местното самоуправление и местната администрация), във връзка с разпоредбата на § 4 от Закона за изменение и допълнение на закона за собствеността и ползването на земеделските земи (ЗИД ЗСПЗЗ), обнародван в Държавен вестник, бр.14/20.02.2015 година, относно допълнения в чл.73в, ал.16 от ЗСПЗЗ и чл.75б от ППЗСПЗЗ/изм. и доп.ДВ, бр.34/03.05.2016 г. и въз основа на постъпили искания от страна на Директора на ОД „Земеделие” гр.Шумен прие **РЕШЕНИЕ № 3**

На основание чл.37в, ал.4 от ЗСПЗЗ (Закона за собствеността и ползването на земеделските земи), във връзка с искания от Директора на ОД „Земеделие” гр.Шумен, Общински съвет Хтрино

Р Е Ш И:

**§ 1.**Да бъдат предоставени имоти- полски пътища, включени в заповедите на Директора на ОД „Земеделие”- гр.Шумен по чл.37в, ал.4 от ЗСПЗЗ.

**§ 2.**Да бъде определена цена, в размер на средното рентно плащане за землището, в което се намират процесните имоти – полски пътища, съгласно приложенията в писма №№ Ш-4407 от 18.11.2016 г. и Ш-4592 от 05.12.2016 г. и Ш-57 от 18.01.2017 г. на Областна дирекция „Земеделие” Шумен.

**ПО ЧЕТВЪРТА ТОЧКА ОТ ДНЕВНИЯ РЕД**

Делба на имот за установяване на реални граници на обект „Водоем” село Байково, имот № 000097, НТП (начин на трайно ползване)- пасище, мера, с площ от 9.985 дка по КВС (карта за възстановена собственост) на село Байково.

С 14 (четиринадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т.8 и чл.27, ал.4 и ал.5 от ЗМСМА (Закона за местното самоуправление и местната администрация) прие

**РЕШЕНИЕ № 4**

На основание чл.8, ал.1 от Закона за общинската собственост (ЗОС), Общински съвет Хитрино

Р Е Ш И:

Дава съгласие да се раздели имот № 000097, с начин на трайно ползване-пасище, мера, с площ от 9.985 дка по КВС (карта за възстановена собственост) в село Байково и от него да се образуват два нови имота, а именно **№ 000098, с площ от 7.295 дка**, с начин на трайно ползване-пасище, мера и **имот № 000099, с площ 2.690 дка**, с начин на трайно ползване- пасище, мера. В едно с извършеното разделяне одобрява приложените проекто-скици с номера №№ Ф00332/02.12.2016 година и № Ф00334/02.12.2016 година.

**ПО ПЕТА ТОЧКА ОТ ДНЕВНИЯ РЕД**

Продажба на имот-частна общинска собственост, представляващ незастроен УПИ VII, с площ от 1150 кв.м. в кв.32 по плана на село Тимарево.

С 14 (четиринадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т.8 и чл.27, ал.4 и ал.5 от ЗМСМА (Закона за местното самоуправление и местната администрация) прие

**РЕШЕНИЕ № 5**

На основание чл.35, ал.1 от Закона за общинската собственост (ЗОС) и чл.38, ал.1, т.1, чл.41, ал.1 и чл.43, ал.1 от Наредбата за реда за придобиване, управление и разпореждане с общинско имущество, приета от Общински съвет Хитрино, Общински съвет Хитрино

Р Е Ш И:

1.Да се проведе явен търг за продажба на имот- частна общинска собственост, представляващ незастроен УПИ (урегулиран поземлен имот) VII, с площ от 1150 кв.м. в кв.32 по плана на село Тимарево, с начална тръжна цена 4320.00 (четири хиляди триста и двадесет) лева с ДДС (дадък добавена стойност).

2.Възлага на Кмета на общината да проведе процедурата и сключи договор за продажба на имота.

**ПО ШЕСТА ТОЧКА ОТ ДНЕВНИЯ РЕД**

Закупуване от община Хитрино на недвижим имот: представляващ застроено дворно място, находящ се в ПИ (поземлен имот) № 86, включен към УПИ (урегулиран поземлен имот) XIII- „община, поща, ресторант и център за предоставяне на услуги” в кв.6 по действащия план на село Хитрино.

С 14 (четиринадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т.8 и чл.27, ал.4 и ал.5 от ЗМСМА (Закона за местното самоуправление и местната администрация) прие

**РЕШЕНИЕ № 6**

Във връзка с постъпило уведомление за продажба на недвижим имот с вх.№ 39-00-1 от 10.01.2017 година от РПК (районна потребителна кооперация) „Лудогорие” село Хитрино, ул.”Възраждане” № 49, Общински съвет Хитрино

Р Е Ш И:

Упълномощава Кмета на община Хитрино да извърши всички действия за закупуване на недвижим имот: представляващ застроено дворно място, находящ се в ПИ (поземлен имот) № 86, включен към УПИ XIII- „община, поща, ресторант и център за предоставяне на услуги” в кв.6 по действащия план на село Хитрино, община Хитрино, област Шумен, ул.”Възраждане” № 49, с площ от 540 кв.м., ЗП (застроена площ) от 450 кв.м., на цена 87000.00 (осемдесет и седем хиляди) лева без ДДС (данък добавена стойност).

**МУСТАФА АХМЕД: / П /**

ПРЕДСЕДАТЕЛ НА ОбС ХИТРИНО

**НЕВЯНКА ТОДЕВА: / П /**

ПРОТОКОЛИСТ НА ОбС ХИТРИНО